მოსკოვის კრემლი
მოსკოვის კრემლი (რუს. Московский Кремль) — მოსკოვის გეოგრაფიული და ისტორიული ცენტრი, მდებარეობს მდინარე მოსკოვის მარცხენა სანაპიროზე, ქალაქის უძველეს ნაწილში. ამჟამად რუსეთის მთავრობის უმაღლესი ორგანოების რეზიდენცია და ქვეყნის ერთ-ერთი უმთავრესი ისტორიულ-მხატვრული კომპლექსია. 1990 წლიდან შეტანილია იუნესკოს მსოფლიო კულტურული მემკვიდრეობის ძეგლთა სიაში.